वृषभ राशि वाले जातकों के लिए यह सप्ताह ख़र्चीला रह सकता है इसलिए अनावश्यक चीज़ों पर आपका पैसा ख़र्च न हो, इस बात का ध्यान रखें। अपने मनोरंजन के लिए आप किसी सुंदर जगह पर घूमने या छुट्टियाँ बिताने जा सकते हैं। हालाँकि पारिवारिक मामलों के चलते आपके कुछ काम रुक सकते हैं। सप्ताह के मध्य अच्छे कार्यों में भाई-बहनों के द्वारा आपको सहायता प्राप्त होगी। हालाँकि वीकेंड में किसी बात को लेकर परिवार में अशांति का माहौल रह सकता है। इस स्थिति में अपने ग़ुस्से पर क़ाबू रखें। करियर के लिए सप्ताह शुभ होने के संकेत दे रहा है। इस दौरान आपका प्रमोशन अथवा सैलरी में बढ़ोत्तरी होने के योग हैं। इस हफ्ते बच्चे हँसी-ख़ुशी से अपना समय बिताएंगे और छात्र पढ़ाई में पूरा ध्यान लगाएंगे।